Man verkool in Mosselbaai-ongeluk | Maroela Media
Man verkool in Mosselbaai-ongeluk
Mosselbaai-ongeluk op 9 April 2015 Foto: Verskaf deur ER24
'n Man is Donderdagoggend op die Robertsonpas in Mosselbaai in die Wes-Kaap dood toe 'n vragmotor na 'n ongeluk aan die brand geslaan het.
"Die vragmotor het omgeslaan en oor die hele pad gelê toe paramedici by die toneel opgedaag het," het Russel Meiring, woordvoerder van ER24, in 'n verklaring gesê. "Die vragmotor het na die ongeluk aan die brand geslaan."
Brandbestryders kon die vlamme na 15 minute blus. "Paramedici het die liggaam van 'n man op die bestuurdersitplek aangetref. Hy het reeds aan sy beserings beswyk."
Die passasier wat in die vragmotor gery het, het geringe beserings opgedoen, maar het verdere behandeling van die hand gewys.
Twee veghonde in Kaapstad gered
Man laat honde los op polisie
Jacqueline · 4 jaar gelede
Hoekom hoor 'n mens toenemend dat voertuie ná 'n ongeluk aan die brand slaan? Het dit te doen met al die elektronika wat deesdae in voertuie ingebou word?
Vragmotors was hierdie afgelope ruk betrokke in meeste van die ongelukke wat n mens van hoor. Wonder is dit a.g.v roekeloosheid, onpadwaardigheid? Of sonder lisensie bestuur?. In die week was n 11-jarige gevang wat n trok bestuur. Iewers is groot fout.